CELEX: 62016CN0334
Language: el
Date: 2016-06-15 00:00:00
Title: Υπόθεση C-334/16: Αίτηση προδικαστικής αποφάσεως την οποία υπέβαλε το Audiencia Provincial de Albacete (Ισπανία) στις 15 Ιουνίου 2016 — José Luís Núñez Torreiro κατά Seguros Chartis Europe S.A.

22.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/17
            
         Αίτηση προδικαστικής αποφάσεως την οποία υπέβαλε το Audiencia Provincial de Albacete (Ισπανία) στις 15 Ιουνίου 2016 — José Luís Núñez Torreiro κατά Seguros Chartis Europe S.A.
   (Υπόθεση C-334/16)
   (2016/C 305/25)
   Γλώσσα διαδικασίας: η ισπανική
   
      Αιτούν δικαστήριο
   
   Audiencia Provincial de Albacete
   
      Διάδικοι στην υπόθεση της κύριας δίκης
   
   
      Εκκαλών: José Luís Núñez Torreiro
   
      Εφεσίβλητη: Seguros Chartis Europe S.A.
   
      Προδικαστικά ερωτήματα
   
   
               1)
            
            
               Μπορεί η έννοια «κυκλοφορία οχημάτων» –ή «τροχαίο περιστατικό»– ως ασφαλιστικός κίνδυνος αστικής ευθύνης από τη χρήση και την κυκλοφορία μηχανοκίνητων οχημάτων, η οποία χρησιμοποιείται στο δίκαιο της Ένωσης (μεταξύ άλλων, στην οδηγία 2009/103/ΕΚ του Κοινοβουλίου και του Συμβουλίου, της 16ης Δεκεμβρίου 2009, ιδίως δε στο άρθρο 3 αυτής) (1), να καθοριστεί από την εθνική νομοθεσία κράτους μέλους κατά τρόπο διαφορετικό σε σχέση με το δίκαιο της Ένωσης;
            
         
               2)
            
            
               Σε περίπτωση καταφατικής απαντήσεως στο ως άνω ερώτημα, μπορούν να εξαιρεθούν από την εν λόγω έννοια (πέραν των συγκεκριμένων προσώπων, πινακίδων ή ειδών οχημάτων, όπως αναγνωρίζεται στο άρθρο 5, παράγραφοι 1 και 2, της εν λόγω οδηγίας) περιπτώσεις κυκλοφορίας ανάλογα με τον τόπο στον οποίο αυτή διεξάγεται, όπως, για παράδειγμα, είναι η κυκλοφορία σε δρόμους ή εδάφη «μη κατάλληλα» για την κυκλοφορία;
            
         
               3)
            
            
               Ομοίως, μπορούν να εξαιρεθούν από την «κυκλοφορία οχημάτων» συγκεκριμένες δραστηριότητες του οχήματος που σχετίζονται με τον σκοπό της χρήσεώς του (όπως, ενδεικτικά, για αθλητική, βιομηχανική ή γεωργική χρήση) ή που σχετίζονται με την πρόθεση του οδηγού (όπως, ενδεικτικά, η εκ προθέσεως διάπραξη αδικήματος με τη χρήση του οχήματος);
            
         
      (1)  Οδηγία 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής (EE L 263, σ. 11).